ՀԻՄՆԱՎՈՐՈՒՄ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ
ՈՐՈՇՄԱՆ ՆԱԽԱԳԾԻ
          Հայաստանի Հանրապետության ծանրամարտի ազգային հավաքականի անդամ Սամվել Ավետիսի Գասպարյանին Հայաստանի Հանրապետության կառավարության 2023 թվականի հուլիսի 6-ի № 1127-Ա որոշմամբ տարկետում է տրվել մինչև 26 տարին լրանալը (24.11.2023 թ.), որի համար հիմք են հադիսացել նրա հետևյալ մարզական նվաճումները.    
· ծանրամարտի մեծահասակների Եվրոպայի 2022 թվականի առաջնության 2-րդ մրցանակակիր, 
· [bookmark: _GoBack]ծանրամարտի մեծահասակների աշխարհի 2022 թվականի առաջնության 3-րդ մրցանակիր:
            Սամվել Ավետիսի Գասպարյանը պարտադիր զինվորական ծառայությունից վերը նշված տարկետման համար սահմանված կարգով դիմել է 2023 թվականի ապրիլի 18-ին՝ ներկայացնելով պահանջվող փաստաթղթերի փաթեթը, երբ դեռևս չէր ավարտվել՝ ընթացքում էր ծանրամարտի մեծահասակների Եվրոպայի 2023 թվականի առաջնությունը: Այդ՝  ծանրամարտի մեծահասակների Եվրոպայի 2023 թվականի առաջնությունում  Սամվել Ավետիսի Գասպարյանը դարձավ հաղթող՝ 1-ին մրցանակակիր: Այդ նվաճումը փաստացի ձեռք է բերվել տարկետման համար դիմելուց հետո և որպես տարկետման հիմք կամ պայման չի ընդունվել: Բացի այդ, նա ծանրամարտի մեծահասակների 2023 թվականի սեպտեմբերին անցկացված աշխարհի առաջնությունում զբաղեցրեց 4-րդ տեղը /երկամարտի հաշվարկով/:
   Հաշվի առնելով վերը նշվածը՝ անհրաժեշտություն է առաջացել շարքային կազմի պարտադիր զինվորական ծառայությունից ազատելու Սամվել Ավետիսի Գասպարյանին՝ համաձայն «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 21‑րդ հոդվածի 5-րդ մասի և Հայաստանի Հանրապետության կառավարության 2019 թվականի փետրվարի 15-ի «Քաղաքացուն բացառիկ դեպքերում պարտադիր զինվորական ծառայությունից ազատելու կարգը սահմանելու մասին» № 89-Ն որոշման հավելվածի 2-րդ կետի 2-րդ ենթակետի և 3-րդ կետի։  
            Անհրաժեշտ է նշել նաև, որ Սամվել Ավետիսի Գասպարյանը նախապատրաստվում է մասնակցելու 2024 թվականի Եվրոպայի ու աշխարհի առաջնություններին և ամառային օլիմպիական  խաղերին:
Սամվել Ավետիսի Գասպարյանը հաշվառված է Հայաստանի Հանրապետության Շիրակի մարզի զինկոմիսարիատում:
	   «Սամվել Ավետիսի Գասպարյանին շարքային կազմի պարտադիր զինվորական ծառայությունից ազատելու մասին» Հայաստանի Հանրապետության կառավարության որոշման ընդունմամբ Հայաստանի Հանրապետության պետական բյուջեում ծախսերի ու եկամուտների էական ավելացում կամ նվազեցում չի նախատեսվում:



